**Nájomná Zmluva**

*uzavretá podľa zákona č. 98/2014 Z.z o krátkodobom nájme bytu*

*medzi zmluvnými stranami:*

Prenajímateľ: [meno a priezvisko/názov], [dátum narodenia a aj rodné číslo/IČO]

[bydlisko/sídlo]

[v prípade právnickej osoby – kým je zastúpená a z akej funkcie koná]

(ďalej len „Prenajímateľ“)

a

Nájomca: [meno a priezvisko/názov], [dátum narodenia a aj rodné číslo/IČO]

[bydlisko/sídlo]

č. OP/pasu: [číslo občianskeho preukazu/pasu v prípade fyzickej osoby]

[štátna príslušnosť v prípade Nájomcu cudzinca][ v prípade právnickej osoby – kým je zastúpená a z akej funkcie koná]

(ďalej len „Nájomca")

t a k t o:

**Článok I.**

Predmet nájmu

1. Prenajímateľ je vlastníkom nehnuteľnej veci zapísanej na LV č. \_\_\_ vedenom Okresným úradom \_\_\_\_\_\_\_\_ , katastrálny odbor pre katastrálne územie \_\_\_\_\_\_\_\_, obec \_\_\_\_\_\_\_\_, a to:

* byt číslo \_\_\_\_\_ (ďalej len „Byt“ alebo „Predmet nájmu“), vo vchode číslo \_\_\_ , na poschodí číslo \_\_\_ , nachádzajúci sa v budove súpisné číslo \_\_\_\_\_\_\_\_ , ktorá je postavená na pozemku parcela registra „C“ parc. číslo \_\_\_\_\_\_\_\_ (ďalej aj len „Dom“). Jedná sa o Dom na adrese \_\_\_\_\_\_\_\_ .

Celková podlahová plocha Bytu je \_\_\_\_\_\_\_\_ m 2 . Byt pozostáva z \_\_\_ [\*uviesť počet] obytných miestností a z príslušenstva Bytu, ktorým je \_\_\_\_\_\_\_\_\_\_\_\_, \_\_\_\_\_\_\_\_\_\_, \_\_\_\_\_\_\_\_, \_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_. [\*uviesť príslušenstvom bytu, pričom príslušenstvom bytu sú vedľajšie miestnosti a priestory určené na to, aby sa užívali s bytom ako napr. kuchyňa, predsieň, kúpeľňa, WC, pivnica a pod.]

Súčasťou Bytu sú rozvody elektrickej inštalácie od elektromeru, rozvody ústredného kúrenia od domových stúpačiek, rozvody vody (SV a TÚV), rozvody plynu od plynomeru, rozvody kanalizácie od zvislých rozvodov a k nim príslušné zariaďovacie predmety.

Byt je \_\_\_\_\_\_\_\_ [\*uviesť či byt je zariadený / nezariadený]. Kompletná špecifikácia vybavenia priestorov Bytu (vrátane nábytku a spotrebičov) bude uvedená v protokole o odovzdaní, prípadne vo fotodokumentácii na protokol nadväzujúcej. Tento protokol sa stane súčasťou tejto Zmluvy.

1. Prenajímateľ za podmienok dohodnutých touto Zmluvou prenajíma Nájomcovi vyššie špecifikovaný Predmet nájmu (t.j. celý Byt). Nájomca Predmet nájmu za podmienok podľa tejto Zmluvy do nájmu prijíma a zaväzuje sa Prenajímateľovi platiť dojednané nájomné a úhrady za plnenia poskytované s užívaním Bytu a jeho príslušenstva. Pre prípad, že Nájomca je právnická osoba, sa dojednáva, že užívateľom Bytu bude \_\_\_\_\_\_\_\_.

**Článok II.**

Nájomné, úhrady za energie

1. Zmluvné strany sa dohodli na nájomnom vo výške \_\_\_\_\_\_\_,- EUR (slovom: \_\_\_\_\_\_\_\_ eur) mesačne ( ďalej aj len „Nájomné“ ).
2. Nájomca je ďalej povinný platiť úhrady za plnenia poskytované s užívaním Bytu a jeho príslušenstva, t.j. platby za spotrebované energie a ďalšie platby spojené s nájmom (ďalej len „Úhrady za služby“) vo výške \_\_\_\_\_\_\_,- EUR (slovom: \_\_\_\_\_\_\_\_ eur) mesačne. Rozpis Úhrad za služby tvorí prílohu č. 1 tejto Zmluvy.
3. Nájomné a Úhrady za služby budú hradené Nájomcom vždy mesačne najneskôr do 5. dňa príslušného kalendárneho mesiaca, za ktorý sú tieto platby hradené, pričom podľa poverenia Prenajímateľa budú tieto platby hradené k rukám poskytovateľa služieb pre Prenajímateľa – spoločnosti rentodo s.r.o., IČO: 289 30 819, so sídlom Dolnomlýnska 1540/19, Kunratice, 148 00 Praha 4, zapísaná v Obchodnom registri vedeném u Mestského súdu v Prahe, oddiel C, vložka 153862, podnikajúca na území SR prostredníctvom organizačnej zložky rentodo s. r. o., organizačná zložka, IČO: 55497250, sídlo: Pribinova 30, Staré Mesto, 81109 Bratislava, Slovenská republika (ďalej len „spoločnosť rentodo“), na bankový účet číslo (IBAN) \_\_\_\_\_\_\_\_ vedený v banke \_\_\_\_\_\_\_\_ . Platby budú realizované pod variabilným symbolom prideleným zo strany spoločnosti rentodo.

Prenajímateľ podpisom tejto zmluvy výslovne splnomocňuje spoločnosť rentodo na to, aby spoločnosť rentodo prijímala od Nájomcu za Prenajímateľa platby podľa tejto zmluvy, a aby prijala od Nájomcu aj platbu na zábezpeku a túto držala za Prenajímateľa na svojom bankovom účte. Spoločnosť rentodo je ďalej oprávnená upozorniť Nájomcu na prípadné omeškanie s platbami a upomínať ho (t.j. vyzývať ho na úhradu dlžných platieb) v mene Prenajímateľa. Prenajímateľ ďalej podpisom tejto zmluvy splnomocňuje spoločnosť rentodo, aby za Prenajímateľa vyjednávala či stanovovala zvýšenie Nájomného a Úhrad za služby. Nájomca berie vyššie uvedené splnomocnenie udelené spoločnosti rentodo na vedomie a súhlasí s ním.

Odchylne od vyššie uvedeného sa dojednáva, že Nájomca do 5 dní od uzavretia tejto zmluvy uhradí Prenajímateľovi Nájomné a Úhrady za služby za pomernú časť mesiaca, v ktorom sa nájom začal, spoločne s Nájomným a Úhradami za služby na ďalší kalendárny mesiac.

Ak vzniknú Nájomcovi nároky na vrátenie Nájomného alebo Úhrady za služby či iné pohľadávky voči Prenajímateľovi, uplatňuje Nájomca tieto nároky priamo voči Prenajímateľovi (spoločnosť rentodo je iba sprostredkovateľom platby Nájomného a Úhrady za služby, ktoré po vysporiadaní vzájomných záväzkov zašle Prenajímateľovi).

1. Prenajímateľ je povinný každoročne vyúčtovať Nájomcovi uhradené Úhrady za služby podľa reálnej spotreby Nájomcu, a to najneskôr do 2 mesiacov od doručenia vyúčtovania od správcu Domu, resp. dodávateľa služby, Prenajímateľovi. Vzniknutý preplatok alebo nedoplatok bude vysporiadaný do 30 dní od jeho oznámenia Nájomcovi zo strany Prenajímateľa.
2. Ak Nájomca nezaplatí Nájomné alebo Úhrady za služby za príslušný kalendárny mesiac do piatich dní po ich splatnosti, je povinný zaplatiť Prenajímateľovi poplatok z omeškania podľa § 697 zákona č. 40/1964 Zb. (Občiansky zákonník) vo výške podľa § 4 nariadenia vlády č. 87/1995 Z.z. Poplatok z omeškania je Nájomca povinný uhradiť najneskôr do 10 dní od obdržania výzvy na úhradu zo strany Prenajímateľa.
3. Prenajímateľ oprávnený je jednostranne zmeniť výšku Nájomného a Úhrad za služby, a to z dôvodu zmeny cien dodávaných služieb zo strany ich dodávateľov alebo z dôvodu očakávanej priemernej ročnej miery inflácie v nadchádzajúcom kalendárnom roku, pričom platí, že Prenajímateľ je oprávnený zmeniť výšku Nájomného a Úhrad za služby vždy najviac o nárast cien alebo inflácie.

**Článok III.**

Zmluvná pokuta a zábezpeka

1. Zmluvné strany sa dohodli, že ak Nájomca nezaplatí Nájomné za príslušný kalendárny mesiac,
2. do piatich dní po jeho splatnosti, je povinný zaplatiť Prenajímateľovi jednorazovú zmluvnú pokutu vo výške 30 % z Nájomného,
3. ani do tridsiatich dní po jeho splatnosti, je povinný zaplatiť Prenajímateľovi ďalšiu zmluvnú pokutu vo výške 0,1% denne z dlžnej sumy, a to za obdobie od tridsiateho prvého dňa po splatnosti dlžného Nájomného až do úplného zaplatenia dlžnej sumy.

Nájomca vyhlasuje, že zmluvnú pokutu považuje za primeranú. Splatnosť zmluvnej pokuty sa dojednáva na 5 dní od doručenia výzvy Prenajímateľa na jej úhradu.

1. Zmluvné strany sa dohodli, že Nájomca poskytne Prenajímateľovi peňažnú zábezpeku vo výške xxxxx ,- EUR (ďalej len „zábezpeka“) [\*zábezpeka nesmie prekročiť 3 násobok súčtu Nájomného a Úhrady za služby], a to do úschovy spoločnosti rentodo, na bankový účet č. xxxxxxxxxxx , vedený u xxxxxxxxxxxxx , pod variabilným symbolom xxxxxxxxxxx [\*r.č. nájomcu]. Nájomca uhradí zábezpeku spolu s prvým Nájomným. Podľa dohody zmluvných strán Nájomcovi nepatria úroky zo zábezpeky.

Pokiaľ si Nájomca dohodol u spoločnosti rentodo produkt Nulová kaucia, je výška zábezpeky 0,- EUR, pričom spoločnosť rentodo ručí za nájomcu do výšky čiastky (sumy) dohodnutej v rámci produktu Nulová kaucia. Otázky uplatnenia ručenia voči spoločnosti rentodo sa riadia Všeobecnými obchodnými podmienkami a Produktovými obchodnými podmienkami spoločnosti rentodo umiestneným na webovom portáli [www.rentodo.sk](http://www.rentodo.sk), s ktorými Prenajímateľ i Nájomca súhlasia. Ak bola už zábezpeka zo strany Nájomcu uhradená (k rukám Prenajímateľa či k rukám spoločnosti rentodo), bude táto Nájomcovi vrátená do 7 dní odo dňa účinnosti dojednania produktu Nulová kaucia.

1. Zmluvné strany sa dohodli, že dojednaním zmluvnej pokuty nie je dotknuté právo Prenajímateľa na náhradu škody, ktorú je Prenajímateľ oprávnený požadovať v plnej výške popri zmluvnej pokute.

**Článok IV.**

Doba nájmu, Ukončenie nájmu

1. Zmluvné strany uzatvárajú túto nájomnú Zmluvu na dobu určitú , a to na 2 roky (ďalej len „Doba nájmu“ ), počnúc dňom \_\_\_\_\_\_\_\_ ( ďalej len „Začiatok nájmu“ ). [\*nájomnú zmluvu podľa zákona o krátkodobom nájme bytu možno uzavrieť najviac na dva roky s tým, že za rovnakých podmienok ju potom je možné predĺžiť len 2x, vždy o maximálne 2 roky, t.j. spolu na maximálne 6 rokov]
2. Doba nájmu sa predĺži o ďalšie 2 roky, pokiaľ budú splnené nasledujúce podmienky:
3. Nájomca nebude mať žiadne nedoplatky na Nájomnom alebo Úhradách za služby,
4. žiadna zo zmluvných strán najneskôr 3 mesiace pred ukončením Doby nájmu písomne druhej zmluvnej strany neoznámi, že na pokračovaní nájmu nemá záujem.
5. Nájom Bytu zanikne:
6. uplynutím Doby nájmu,
7. písomnou dohodou,
8. písomnou výpoveďou jednej zo zmluvných strán za podmienok uvedených v tejto Zmluve,
9. písomným odstúpením od tejto Zmluvy jednou zo zmluvných strán za podmienok uvedených v tejto Zmluve,
10. zánikom Predmetu nájmu.
11. Prenajímateľ môže vypovedať nájom Bytu, ak
12. Nájomca alebo ten, kto s ním v Byte žije alebo sa v Byte nachádza so súhlasom Nájomcu, napriek predchádzajúcemu písomnému upozorneniu Prenajímateľa poškodzuje Byt alebo jeho zariadenie alebo spoločné časti, spoločné zariadenia Domu alebo inak hrubo porušuje dobré mravy alebo domový poriadok v Dome, v ktorom sa Byt nachádza,
13. Nájomca riadne a včas nezaplatil Nájomné alebo Úhrady za služby za čas dlhší ako dva mesiace,
14. Nájomca napriek písomnej výzve Prenajímateľa nedoplnil zábezpeku do pôvodnej výšky,
15. Nájomca užíva Predmet nájmu v rozpore s dohodnutým účelom,
16. Nájomca v rozpore s touto Zmluvou prenechal Byt alebo jeho časť tretej osobe do podnájmu.
17. Nájomca môže vypovedať Nájom bytu, ak
18. sa Predmet nájmu stal nespôsobilý na dohodnuté užívanie a táto skutočnosť nebola spôsobená zavinením Nájomcu alebo osôb s ním žijúcich v Byte,
19. došlo k ukončeniu jeho pracovného pomeru, služobného pomeru, štátnozamestnaneckého pomeru alebo iného obdobného pomeru,
20. mu vznikol nárok na sociálne bývanie podľa osobitného predpisu.
21. Ak bola daná písomná výpoveď, skončí sa nájom Bytu uplynutím výpovednej lehoty. Výpovedná lehota začína plynúť dňom nasledujúcim po dni, v ktorom bola druhej zmluvnej strane doručená výpoveď. Výpovedná lehota je jeden mesiac. V prípade výpovede z dôvodov podľa odseku 4. písm. a) alebo písm. b) alebo odseku 5. písm. a) tohto článku tejto Zmluvy je výpovedná lehota pätnásť dní.
22. Ak Nájomca napriek písomnému upozorneniu opakovane porušuje povinnosti, ktorých porušenie by inak zakladalo právo Prenajímateľa ukončiť nájomný pomer výpoveďou, je Prenajímateľ od tejto Zmluvy oprávnený odstúpiť.
23. Prenajímateľ je oprávnený od tejto Zmluvy odstúpiť bez predchádzajúceho písomného upozornenia Nájomcu, ak Nájomca užíva alebo trpí užívanie Predmetu nájmu takým spôsobom, že bezprostredne hrozí vážne nebezpečenstvo vzniku značnej škody na Predmete nájme alebo zničenia Predmetu nájmu alebo zničenia (i časti) Domu, v ktorom sa Predmet nájmu nachádza.
24. Nájomca je oprávnený od tejto Zmluvy odstúpiť, ak Predmet nájmu nebol odovzdaný v stave spôsobilom na dohodnuté užívanie alebo ak Prenajímateľ v rozpore so zákonom alebo touto Zmluvou jednostranne zmenil výšku Nájomného a Úhrad za služby.
25. Táto Zmluva sa zrušuje okamihom doručenia odstúpenia od tejto Zmluvy druhej zmluvnej strane.
26. V dobe dvoch mesiacov pred skončením nájmu umožní Nájomca ďalšiemu záujemcovi o nájom prístup k Predmetu nájmu v nevyhnutnom rozsahu za účelom prehliadky v prítomnosti Nájomcu a Prenajímateľa. Prenajímateľ oznámi Nájomcovi návštevu v primeranom čase vopred.

**Článok V.**

Odovzdanie Predmetu nájmu

* + - 1. Odovzdanie Predmetu nájmu Nájomcovi sa uskutoční najneskôr v deň Začiatku nájmu.
      2. Predmet nájmu sa Prenajímateľ zaväzuje Nájomcovi odovzdať v stave spôsobilom na riadne užívanie. O odovzdaní a prevzatí Predmetu nájmu bude Zmluvnými stranami spísaný písomný protokol.
      3. Pokiaľ nie je v protokole uvedené inak, platí, že Nájomca prevzal Predmet nájmu v stave zodpovedajúcom tejto Zmluve a spôsobilý na užívanie v súlade s touto Zmluvou.
      4. Ku dňu skončenia nájmu bude Predmet nájmu protokolárne vrátený Nájomcom Prenajímateľovi.

**Článok VI.**

Účel nájmu / Opravy a údržba Predmetu nájmu

1. Predmet nájmu sa Nájomca zaväzuje užívať za účelom bývania. Nájomca má spoločne s členmi domácnosti nárok užívať a požívať spoločné priestory ako aj spoločné časti a zariadenie Domu, v ktorom sa nachádza Predmet nájmu.
2. Nájomca je povinný užívať Predmet nájmu výhradne na účel, na ktorý bol prenajatý, a tento udržiavať v stave spôsobilom na užívanie. Nájomca hradí drobné opravy v Predmete nájmu a náklady spojené s bežnou údržbou, podľa § 5 nariadenia vlády č. 87/1995 Z.z.
3. Nájomca je povinný bez zbytočného odkladu oznámiť Prenajímateľovi potrebu tých opráv, ktoré má znášať Prenajímateľ a umožniť vykonanie opráv, inak zodpovedá za škodu, ktorá nesplnením tejto povinnosti vznikla.
4. Nájomca nie je oprávnený bez súhlasu Prenajímateľa vykonávať akékoľvek stavebné úpravy Predmetu nájmu. Všetky prípadné od Prenajímateľa vopred schválené stavebné úpravy bude Nájomca vykonávať na vlastné náklady a na vlastné riziko s tým, že po skončení nájomného vzťahu mu neprislúcha zo strany Prenajímateľa žiadna úhrada, a to ani pomernej časti vynaložených nákladov. Nájomca je povinný pri skončení nájmu uviesť Predmet nájmu do pôvodného stavu s prihliadnutím na bežné opotrebenie, pokiaľ sa Zmluvné strany písomne nedohodnú inak.
5. Nájomca je povinný po predchádzajúcej dohode umožniť vstup do Predmetu nájmu osobám povereným Prenajímateľom v súvislosti s vykonávaním údržby, opráv, revízií či rekonštrukcie.
6. Nájomca je povinný umožniť Prenajímateľovi vstup do Predmetu nájmu za účelom kontroly dodržiavania podmienok tejto Zmluvy alebo z dôvodu nutnosti vykonania iného nevyhnutného opatrenia, a to vždy najneskôr do 3 dní od výzvy Prenajímateľa.
7. Nájomca berie na vedomie, že Prenajímateľ eventuálne dojedná vo vzťahu k Bytu a nájmu poistenie:
8. Poistenie (pripoistenie) finančnej straty z dôvodu dočasnej pracovnej neschopnosti Nájomcu alebo z dôvodu nedobrovoľnej straty príjmu Nájomcu
9. Poistenie zodpovednosti za skutočné škody spôsobené Nájomcom na zariadení domácnosti obytného priestoru vrátane stavebných súčastí
10. Poistenie asistenčných služieb
11. Poistenie právnej ochrany

(poistenie a) – d) spoločne aj „Poistenie AXA“)

v spoločnosti INTER PARTNER ASSISTANCE S.A., člen skupiny AXA, so sídlom Boulevard du Régent 7, 1000, Brusel, Belgie, zapísaná v obchodnom registri vedenom Greffe de Tribunal de commerce de Bruxelles pod registračným číslom 0415591055, zastúpená na základe splnomocnenia spoločnosťou AXA ASSISTANCE CZ, s.r.o., so sídlom Hvězdova 1689/2a, 140 00, Praha 4, IČO: 25695215, zapísaná v obchodnom registri vedenom Městským súdom v Prahe pod spisovou značkou C 61910 (ďalej aj len „Poisťovňa AXA“) alebo

1. Poistenie domácnosti

v spoločnosti UNIQA pojišťovna, a.s., pobočka poisťovne z iného členského štátu - UNIQA pojišťovna, a.s., so sídlom Evropská 810/136, 160 00 Praha 6, Česká republika, IČO: 492 40 480, spoločnosť zapísaná v obchodnom registri Mestského súdu v Prahe, oddiel B, vložka č. 2012, podnikajúca v Slovenskej republike prostredníctvom organizačnej zložky: UNIQA pojišťovna, a.s., pobočka poisťovne z iného členského štátu, so sídlom Krasovského 3986/15, 851 01 Bratislava, Slovenská republika, IČO: 53 812 948, zapísaná v obchodnom registri Okresného súdu Bratislava I, oddiel Po, vložka č. 8726/B (ďalej aj len „Poisťovňa UNIQA“) (ďalej jednotlivá poisťovňa jednotlivo aj len „Poisťovňa“ a jednotlivé poistenie aj len „Poistenie“) .

Konkrétne Poistenie dojedná Prenajímateľ prostredníctvom spoločnosti rentodo. Poistné na Poistenie AXA hradí Prenajímateľ prostredníctvom spoločnosti rentodo, Poistenie domácnosti hradí Prenajímateľ priamo Poisťovni UNIQA.

Poistné podmienky a postup pri hlásení poistných udalostí odovzdá Prenajímateľ Nájomcovi po uzavretí tejto Zmluvy, najneskôr bez zbytočného odkladu po uzavretí Poistenia.

Nájomca súhlasí s Poistením a súhlasí, aby Prenajímateľ poskytol osobné údaje Nájomcu spoločnosti rentodo a Poisťovniam za účelom dojednania Poistenia.

1. Nájomca ďalej súhlasí s tým, aby Prenajímateľ poskytol osobné údaje Nájomcu spoločnosti rentodo, a aby spoločnosť rentodo získavala a spracúvala osobné údaje Nájomcu za účelom vyhodnotenia bonity Nájomcu, a aby za účelom vyhodnotenia bonity Nájomcu preverovala (t.j. získavala a spracúvala) z verejných zdrojov, resp. verejne prístupných evidencií (ako napr. register úpadcov, centrálny register exekúcií, register poverení na vykonanie exekúcie a pod.) skutočnosti (údaje alebo informácie) týkajúce sa bezdĺžnosti a platobnej morálky Nájomcu, a to vrátane informácií o bonite, platobnej morálke a dôveryhodnosti Nájomcu z rôznych registrov, či už verejných alebo súkromných, bankových alebo nebankových, pokiaľ spoločnosť rentodo bude ich členom alebo užívateľom; teda Nájomca súhlasí s tým, aby spoločnosť rentodo uskutočňovala Scoring Nájomcu (t.j. overenie a vyhodnotenie bonity Nájomcu) a Rescoring Nájomcu (t.j. pravidelné opakovanie Scoringu) (ďalej spolu len "Scoring"), vrátane získavania a spracúvania osobných údajov k tomu nevyhnutných.

Nájomca takisto udeľuje súhlas k tomu, aby spoločnosť rentodo poskytovala osobné (identifikačné) údaje Nájomcu a údaje o záležitostiach, ktoré vypovedajú o bonite, bezdĺžnosti, platobnej morálke a dôveryhodnosti Nájomcu, vrátane výsledku Scoringu, rôznym registrom, či už verejným alebo súkromným, bankovým alebo nebankovým, pokiaľ spoločnosť rentodo bude ich členom alebo užívateľom.

Nájomca ďalej berie na vedomie, že údaje Nájomcu budú alebo môžu byť vedené v rôznych registroch, či už verejných alebo súkromných, bankových alebo nebankových, pokiaľ spoločnosť rentodo bude ich členom alebo užívateľom.

Spoločnosť rentodo je na základe tohto súhlasu oprávnená uchovávať osobné údaje Nájomcu, vrátane výsledku Scoringu, po dobu trvania tejto (nájomnej) Zmluvy.

Po skončení nájmu je spoločnosť rentodo oprávnená uchovávať osobné údaje Nájomcu po dobu nevyhnutne potrebnú na uplatnenie práv z tejto (nájomnej) Zmluvy.

Tento súhlas môže Nájomca odvolať. Odvolanie je účinné dňom doručenia spoločnosti rentodo na adresu jej sídla.

1. Nájomca teda súhlasí, aby spoločnosť rentodo a Poisťovne spracovávali jeho osobné údaje. Nájomca súhlasí so spracovaním osobných údajov a so Scoringom / Rescoringom, a odsúhlasí toto aj v klientskej zóne webového portálu [www.rentodo.sk](http://www.rentodo.sk).
2. Nájomca berie na vedomie, že v prípade Poistenia finančnej straty je spolupoisteným a súhlasí s tým, pričom si je Nájomca vedomý aj toho, že v prípade vzniku poistnej udalosti poistné plnenie nenadobudne, a súhlasí, aby poistné plnenie prijal Prenajímateľ.
3. Nájomca sa ďalej zaväzuje, že:
4. pri užívaní Bytu alebo zariadenia domácnosti Bytu si bude počínať tak, aby nedošlo k nedôvodnej ujme na majetku Prenajímateľa,
5. bude spolupracovať so spoločnosťou rentodo alebo Poisťovňou pri preukazovaní vzniku poistnej udalosti a jej rozsahu, t.j. najmä poskytne všetky doklady preukazujúce vznik poistnej udalosti a jej rozsah alebo iné doklady, ktoré budú vyžiadané, a bude so spoločnosťou rentodo alebo Poisťovňou komunikovať, doručovať doklady a inak právne konať prostredníctvom elektronickej komunikácie e-mailom a tiež telefonicky,
6. bude informovať spoločnosť rentodo alebo Poisťovňu o skutočnostiach, ktoré majú vplyv na výplatu poistného plnenia alebo o skutočnostiach, ktoré majú vplyv na priebeh trvania poistnej udalosti, alebo jej ukončenie.

**Článok VII.**

Záverečné ustanovenia

1. Táto Zmluva nadobúda platnosť a účinnosť dňom jej podpisu oboma Zmluvnými stranami. Zmluvné strany sa zároveň dohodli na nasledovnej rozväzovacej podmienke k tejto Zmluve:

Pokiaľ spoločnosť rentodo odstúpi od zmluvy uzavretej s Prenajímateľom prostredníctvom webového portálu [www.rentodo.sk](http://www.rentodo.sk), alebo ak spoločnosť rentodo zmluvu uzavretú s Prenajímateľom prostredníctvom webového portálu [www.rentodo.sk](http://www.rentodo.sk) vypovie, a to z toho dôvodu, že:

1. Nájomca odvolal súhlas so Scoringom / Rescoringom, alebo
2. výsledky Scoringu / Rescoringu Nájomcu budú negatívne,

zaniká i táto (nájomná) Zmluva.

Všeobecné obchodné podmienky a Produktové obchodné podmienky spoločnosti rentodo, umiestené na webovom portáli [www.rentodo.sk](http://www.rentodo.sk), sú Prenajímateľovi a Nájomcovi známe a súhlasia s nimi.

1. Táto Zmluva sa bude riadiť a je spísaná v súlade so zákonmi Slovenskej republiky.
2. Prenajímateľ a Nájomca podpisom tejto Zmluvy berú na vedomie, že každá zo Zmluvných strán, spoločnosť rentodo a Poisťovňa sú v zmysle platných predpisov týkajúcich sa ochrany osobných údajov oprávnené spracúvať osobné údaje druhej Zmluvnej strany uvedené v tejto Zmluve, prípadne iné údaje poskytnuté Zmluvnou stranou v súvislosti so zmluvným vzťahom založeným touto Zmluvou (ďalej len "Osobné údaje"), a to za účelom plnenia predmetu tejto Zmluvy.

Osobné údaje budú spracúvané na základe právneho titulu, ktorým je plnenie tejto Zmluvy a Poistenie, pre ktoré je ich spracúvanie nevyhnutné.

Zmluvné strany, spoločnosť rentodo a Poisťovňa budú spracúvať osobné údaje Zmluvných strán po dobu trvania nájmu podľa tejto Zmluvy, prípadne po skončení nájmu až do vysporiadania všetkých vzájomných práv a povinností Zmluvných strán vyplývajúcich z tejto Zmluvy, prípadne po dlhšiu dobu, ak je to odôvodnené podľa platných právnych predpisov.

1. Ak je alebo ak sa stane niektoré ustanovenie tejto Zmluvy neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť ustanovenie neplatné/neúčinné novým ustanovením platným/účinným, ktoré najlepšie zodpovedá pôvodne zamýšľanému ekonomickému účelu ustanovenia neplatného/neúčinného. Dovtedy platí zodpovedajúca úprava všeobecne záväzných právnych predpisov Slovenskej republiky.
2. Túto Zmluvu je možné meniť a dopĺňať len vzostupne číslovanými, písomnými dodatkami.
3. Zmluvné strany zhodne, výslovne a bez akýchkoľvek výhrad prehlasujú, že si túto Zmluvu, ktorá plne vyjadruje ich vážnu a slobodnú vôľu, prečítali, sú na tento právny úkon spôsobilé, tento nerobia v tiesni za nápadne nevýhodných podmienok a na dôkaz svojho súhlasu s jej obsahom nižšie pripájajú svoje vlasti.
4. Táto Zmluva je vyhotovená v 2 rovnopisoch v slovenskom jazyku.
5. Nájomca vyhlasuje, že si je vedomý toho, že táto (nájomná) Zmluva sa uzaviera podľa zákona č. 98/2014 Z.z o krátkodobom nájme bytu v znení neskorších právnych predpisov.

Prílohy:

1. *Rozpis Úhrad za služby*

V …………… ……. . dňa ....................

|  |  |
| --- | --- |
| .............................................. | .............................................. |
| Prenajímateľ | Nájomca |